google/wiki40b huggingface dataset:
Omanbukta

Omanbukta (arabisk خليج عُمان, Ḫalīdj ʾUmān eller خليج مکران, Ḫalīdj Makrān; persisk دریای عمان Daryā-ye Ommān, دریای مکران Daryā-ye Makrān eller دریای پارس Daryā-ye Pārs) er ei havbukt (egentlig et sund) mellom Det arabiske havet og Persiabukta, som det grenser til gjennom Hormuzsundet. Bukta ligger med landene Oman og De forente arabiske emirater i sør og Iran og Pakistan i nord. Innerst i Omanbukta danner Hormuzstredet innløpet til Persiabukta.
Fylkesvei 1280

Fylkesvei 1280 går mellom Olberg og Sand i Trøgstad kommune. Veien er 3,7 km lang.
Frem til 2019 hadde veien betegnelsen Fylkesvei 765.
Frankrikes regioner

Frankrikes regioner er et administrativt system som deler landet inn i 18 regioner (fransk régions). Av disse ligger 13 i Europa (France métropolitaine), mens fem er oversjøiske regioner som ligger i andre verdensdeler. Hver av de europeiske regionene er videre delt inn i departementer, mens de oversjøiske regionene hver utgjør både en region og et departement.
Andre bebodde oversjøiske områder tilhørende den franske republikk har større grad av lokalt selvstyre og er dermed ikke regioner, men såkalte kollektiver, og er derfor ikke listet her. Franske oversjøiske besittelser uten fast bosetning har status som territorier, og er direkte underlagt den franske regjeringens forvaltning.

Bakgrunn

Før den franske revolusjon (1789) var landet inndelt i provinser. Provinsene ble opphevet og erstattet av departementer 4. mars 1790, og disse eksisterer fortsatt som lokalt forvaltningsnivå. Departementene styres av en prefekt (tilsvarende fylkesmann) og en folkevalgt forsamling (conseil général). De 101 departementene er per 2016 inndelt i 35 585 kommuner, med egne folkevalgte ordførere og kommunestyrer (også dette opprettet under revolusjonen). 
Den 2. mars 1982 ble regionene etablert som et nytt forvaltningsnivå mellom staten og departementene. De fleste regionene sammenfaller i betydelig grad med historiske provinser og har navn etter disse. Regionene styres av et folkevalgt regionråd (conseil régional) som ledes av en president. Regionenes ansvarsområde er hovedsakelig videregående og høyere utdanning og forskning, yrkesopplæring, økonomisk utvikling, arealbruk og infrastruktur. I tillegg har de en rett til mulig bruk av lokal folkeavstemning. Fra 1. januar 2016 ble antallet regioner i France métropolitaine redusert fra 22 til 13.
Espen Olsen (Argon)

Espen Olsen (f. 4. mai 1995, Drøbak), også kjent som Turbo eller Argon er en norsk fribryter bosatt i Oslo.
Andebu Sparebank

Andebu Sparebank er en frittstående og selvstendig sparebank i Sandefjord. Banken ble etablert i 1863. Hovedkontoret ligger i Andebu sentrum. Banken har også filial i Sandefjord by. Banken er medeier i Eika Gruppen. Tidligere hadde den også filial i Kodal.
Vidius

Utseende

Små til middelsstore (vingespenn gjerne 20-30 millimeter), brune smygere. Grunnfargen er nokså mørk brun, ofte med små, lyse flekker. Undersiden er gjerne lysere på farge. Artene er regnet som vanskelige å skille fra hverandre.

Levevis

De aller fleste har larver på gress eller andre enfrøbladete planter.

Utbredelse

Slekten er utbredt fra Texas i nord til Bolivia i sør, men de fleste artene lever i Brasil.
Bar-le-Duc

Historie

Bar-le-Duc var en gang sete for grevskapet, og senere hertugdømmet Bar. Selv om byen sannsynligvis ble grunnlagt i antikken, ble den ikke viktig før på 900-tallet da grevene bosatte seg der. Senere kom den inn under hertugene av Lorraine.
Voie Sacrée som brakte forsyninger til de franske styrkene ved fronten under første verdenskrig, særlig under slaget ved Verdun, går gjennom byen.

Geografi

Den nedre, mer moderne og travlere delen av byen strekker seg langs en smal dal omsluttet av skogkledde åser eller åser med vinranker. Elva Ornain renner gjennom denne dalen, og blir krysset av flere bruer. Byen er avgrenset i nordøst av Marne-Rhinenkanalen og i sørvest av en liten gren av Ornanin kalt Canal des Usines.
Slaget om Schloss Itter

Bakgrunn

Schloss Itter er et lite slott fra 1200-tallet på en høyde over landsbyen Itter i det nordlige Tirol i Østerrike. Etter Anschluss og inkorporeringen av Østerrike som en del av Tyskland, overtok den tyske regjeringen slottet sent i 1940, formelt sett som leie fra eieren Franz Grüner.
7. februar 1943 ble slottet overtatt fra Grüner av SS-Obergruppenführer Oswald Pohl etter ordre fra Heinrich Himmler. Omformingen av slottet til et fengsel ble ferdigstilt 25. april 1943, og ble administrativt underlagt Dachau konsentrasjonsleir.
Fengselet i Schloss Itter ble brukt som et interneringssted for høytrangerte franske krigsfanger, såkalte Ehrenhäftlinge («æresfanger»), som tennisstjernen Jean Borotra,, de tidligere statsministerne Paul Reynaud og Édouard Daladier, den ytterliggående høyrelederen og leder av Croix de Feu og senere nasjonalistpartiet Parti social français, François de La Rocque, fagforeningslederen Léon Jouhaux, de militære sjefene Maxime Weygand og Maurice Gamelin, samt Charles de Gaulles eldre søster Marie-Agnès Cailliau, I tillegg til de høytstående franske fangene, var det også en del fanger fra Øst-Europa, utlånt fra Dachau, for å gjøre vedlikeholdsarbeider og annet praktisk arbeid.

Kampene

2. mai forlot det fengslede jugoslaviske medlem av motstandsbevegelsen, Zvonimir Čučković,  slottet for å prøve å finne hjelp hos de allierte. Fengselskommandanten, Sebastian Wimmer, flyktet 4. mai, etter at Eduard Weiter, den siste kommandanten i Dachau, hadde flyktet til Østerrike, men døde der under ukjente omstendigheter. Slottets vaktstyrke fra SS-Totenkopfverbände forlot deretter slottet kort tid etter. De innsatte tok da kontroll over slottet, og bevæpnet seg med de gjenværende våpnene.
Major Josef Gangl kommanderte en enhet med Wehrmacht-soldater og hadde samarbeidet med den østerrikske motstandsbevegelsen i krigens siste dager, og han hadde til intensjon å hente ut og frigi de tidligere fangene i slottet, men han hadde en såpass liten styrke at han i stedet overga seg til den nærmeste amerikanske styrken i området.
5. mai, fem dager etter Hitlers selvmord i førerbunkeren, og bare tre dager før Tysklands kapitulasjon, ble enheter fra 17. SS-pansergrenaderdivision «Götz von Berlichingen» sendt til slottet for å henrette de høytstående fangene.
Angrepet ble slått tilbake av de forsvarende amerikanske styrkene, under kommando av kaptein John C. «Jack» Lee, jr., de tidligere innsatte og de anti-nasjonalsosialistiske Wehrmacht-enhetene under ledelse av major Josef «Sepp» Gangl, som ble drept under kampene.
De gjenværende delene av 17. SS-pansergrenaderdivision «Götz von Berlichingen» overga seg til den amerikanske 101. luftbårne divisjon i Rottach-Egern sør for Kufstein dagen etter.

Betydning

Josef Gangl ble drept av en snikskytter og gravlagt i byen Wörgl i nærheten, hvor en gate er oppkalt etter ham. Han er også æret som en østerriksk helt.
Historikeren Stephen Harding hevdet at det var viktig for etterkrigstiden i Frankrike at drapene på de høytstående franske fangene ikke ble gjennomført, da disse personene var så viktige i politikkutformingen fremover mot årtusenskiftet
Teddy Bop

Teddy Bop er et musikkalbum med Teencats, utgitt i 1987.
Stephanorrhina neumanni

Utseende

En middelsstor (opptil 27 millimeter) gullbasse, slank, rødbrun til grønn. Arten har en noe slankere kroppsform enn de andre Stephanorrhina-artene. Pronotum er gjerne grønngult med et par grønne flekker, dekkvingene rødbrune til grønne med hvite flekker.
Hos denne arten er det forholdsvis liten forskjell mellom kjønnene.

Levevis

De voksne billene eter på frukt og blomster. Utviklingen tar 6-8 måneder, de voksne billene kan leve i 3-4 måneder.

Utbredelse

Arten er utbredt i Kongo.
Finn Arnesson

Finn Arnesson (født ukjent, død ca. 1065) var en norsk høvding og lendmann. Han var lendmann for både Olav den hellige og dennes yngre halvbror kong Harald Hardråde. Finn var sønn av lendmann Arne Armodsson og Tora Torsteinsdatter. Han var bror av Kalv Arnesson og Torberg Arnesson, og hadde også fire andre brødre. Finn oppgis i Harald Hardrådes saga og i andre sagaer for å ha vært bosatt på Austrått.

Kongetro

Finn Arnesson skal ifølge kongesagaen ha vært lojal mot Olav den hellige i hele hans regjeringstid, i motsetningen til hans bror Kalv som sto i skarpt motsetningsforhold til kongen. Finn fulgte kongen til Russland i 1028. Han fulgte også kongen i slaget på Stiklestad, og der var det broren Kalv som var en av de tre som såret kongen dødelig. Ifølge Snorre var det Finn som drepte Torstein Knarresmed, den første som hogg kongen under slaget.
Finn var til i begynnelsen også lojal mot den senere kong Harald Hardråde, og skal ha bistått aktivt i å forsone kongen med trønderne etter Einar Tambarskjelves død i 1050. Det ser ut som om belønningen for dette var at broren Kalv skulle få komme tilbake til landet etter flere år i landflyktighet. Det var imidlertid forhold omkring Kalv som året etter skulle føre til et endelig brudd mellom kongen og Finn. Kalv ble drept på Fyn i 1051, etter å ha blitt sendt av kongen i et Urias-aktig oppdrag mot en stor overmakt. Finn reagerte hardt på dette, brøt med kongen, og ble danskekongens Svein Estridssøns jarl i Halland.
Finn kjempet i slaget ved Nissan mellom Svein og kong Harald. Den norske kongen seiret, og Finn som nektet å flykte, ble tatt til fange. Finn nektet å ta imot grid fra Harald, og brukte «noen grove ord som ennå blir husket, for de viser hvor harm han var, så han ikke kunne styre ordene sine» Harald sparte likevel livet hans og satt ham fri i Halland.

Familie

Finn var gift med Bergljot Halvdansdatter, datter av Halvdan Sigurdsson, og følgelig kong Harald Hardrådes brordatter.
Finns datter Ingebjørg Finnsdatter ble først gift med Torfinn Sigurdsson Rike, jarl av Orknøyene, og deretter med Máel Coluim mac Donnchada (Malcolm III), konge av Skottland. At Ingebjørg på denne måten ble brukt som brikke i kongens alliansebygging overfor de ytre delene av Norgesveldet, må sees som et uttrykk for Finns betydning for kongen.
En annen datter, Sigrid Finnsdatter, ble gift med jarl Orm Eilivsson, en dattersønn av den store ladejarlen Håkon Sigurdsson.

Olavsfrontalet

På Olavsfrontalet i Haltdalen stavkirke er Olav den hellige avbildet sovende i Finns fang, mens han drømmer om himmelstigen.
Atferdspsykologi

Atferdspsykologi er en gren av psykologien. Atferdsperspektivet har sine røtter i behaviorismen, en skoleretning etablert i USA på begynnelsen av 1900-tallet. Dette perspektivet forklarer menneskers handlinger som et komplekst resultat av/ og samspill mellom biologiske predisposisjoner, læringshistorie og situasjonelle stimuli i omgivelsene. Tanker og følelser ansees ikke som primære årsaker til atferd, men de avvises ikke. Atferdsanalysen snur tanker og følelser fra substantiv til verb - å tenke og føle -, og på den måten har disse hendelsene inni kroppen (som kun individet kan observere) samme status som "ytre" atferd (som alle kan observere).
Læring er et viktig begrep innen atferdspsykologien. Ifølge denne tradisjonen er menneskers atferd et resultat av ulike former for læring. Selv om læring er et meget sentralt begrep innen atferdspsykologien, er også andre tradisjoner opptatt av læring, men ut fra et annet perspektiv.

Historikk

Muligens ble atferdsterapi første gang forsøkt i et forskningsprosjekt i 1953 av B.F. Skinner, Ogden Lindsley og Harry C. Solomon. Andre tidlige pionerer i atferdsterapi er Joseph Wolpe and Hans Eysenck.
Atferdsterapi har tre klare opprinnelsessteder: Sør-Afrika (Wolpe gruppen), USA (Skinner) og Storbritannia (Rachman og Eysenck). Hver hadde ulik tilnærming til atferdsproblemer. Spesielt Eysenck så atferdsproblemer som et samspill mellom personlighet, miljø og atferd. Skinner's gruppe i USA inntok en mer operant betinging fokus. Operant fokus skapte en funksjonell tilnærming til assessment og intervensjoner fokusert på contingency management slik som token economy og behavioral activation. Skinner's student Ogden Lindsley er kreditert for å starte en bevegelse kalt presisjonslæring, som utviklet en spesiell type av graf-program kalt standard celeration diagram for å registrere fremgangen til klienter. Skinner ble interessert i individualisering av programmer for å bedre læring hos klienter med eller uten utviklingshemming og arbeidet med Fred S. Keller for å utvikle programmed instruction. Programmed instruction hadde noe klinisk virkning i afasi-rehabilitering Gerald Patterson brukte program instruction for å utvikle sin veiledning for barn med veiledningsproblemer. Med alder synes respondent conditioning å avta i virkning men operant betinging forblir relativt stabil
Mens mange atferdsterapeuter forblir skeptisk til grunnleggende operant og respondent paradigme, koblet mange terapeuter i andre halvdel av det 20. århundre atferdsterapi med kognitiv terapi av Aaron Beck og Albert Ellis, for å danne kognitiv atferdsterapi. Noen steder hadde  den kognitive komponenten en additiv effekt (for eksempel, sex overgrep behandling) men i andre områder fremskyndet den ikke behandlingen, som ledet til inntreden av Third Generation Behavior Therapies. Tredje generasjon atferdsterapi bruker grunnleggende prinsipper av operant og respondent psykologi men kobler dem med funksjonell analyse og en case conceptualization av verbal atferd mer på linje med atferdsanalytikerne.
Bowls under Middelhavslekene 2009

Bowls under Middelhavslekene 2009. Bowls var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var fjerde gangen som bowls var med på programmet under middelhavslekene. Det var ti øvelser, fem for menn og fem for kvinner. Italia ble beste nasjon med seks gullmedaljer foran Frankrike med to.
K Desktop Environment 3

K Desktop Environment 3 var den tredje serien med lanseringer av skrivebordsmiljøet K Desktop Environment, fra 24. november 2009 omdøpt til KDE Software Compilation. Der var seks større versjoner av denne serien.
K Desktop Environment 3 ble lansert den 3. april 2002 og introduserte en rekke signifikante teknologiske forbedringer, sammenlignet med sin forgjenger K Desktop Environment 2: Programvaren hadde forbedret støtte for begrenset bruk, en egenskap som det var behov for i enkelte miljøer som kiosker, internettkaféer og næringsvirksomheter, for å hindre brukere i å ha full tilgang til hele programvaren. Dette var i hovedsak opsjoner som supplerte aksessbergrensinger i standard UNIX. KDE panelet og skrivebordshåndtereren ble modifisert for å innføre dette systemet, mens andre større komponener som Konqueror og Control Center måtte vente til senere utgaver.
Torkil Risan

Personlig

Risan er gift med Filmplanetens programleder Siril Heyerdahl.
Fri information

Fri information er et musikkalbum utgitt av Hoola Bandoola Band i oktober 1975. 
Året etter ble bandet oppløst.
Automerula auletes

Utseende

En middelsstor (vingespenn ca. 60 millimeter), brunlig påfuglspinner. Forvingene er litt sigdformede hos begge kjønn, mest hos hannen. De er lysbrune med en rund, lys flekk i midten (som en blind øyeflekk). Bakvingen har en stor øyeflekk med svart kant, rødt innhold og hvite kjerne. Langs ytterkanten er det er mørkt bånd.

Levevis

Den lever i skog.

Utbredelse

Arten er utbredt i det nordlige Sør-Amerika.
Agrotis puta

Utseende

Et middelsstort (vingespenn 30 – 32 mm), mer eller mindre brunlig nattfly. Forkroppen (thorax) er kledt med beige hår. Vingenes farge er svært ulik hos de to kjønnene: hos hannen er forvingen lyst gulbrun med mørkere lengdestreker og et mørkgrått nyremerke, bakvingen hvit. Hos hunnen er forvingen mørkgrå eller mørkbrun med et svartkantet nyremerke og et karakteristisk, langt ovalt, hvitkantet ringmerke, bakvingen er brungul. Larven er blek med rødbrune lengdestriper.

Levevis

Arten kan finnes i mange ulike habitater, og siden den også vandrer mye kan den dukke opp nesten hvor som helst. Larvene lever på ulike lave planter. De voksne sommerfuglene kan påtreffes fra mai til oktober, arten har to eller tre generasjoner hver sommer.

Utbredelse

Den er utbredt i Europa, mest i vest, i Nord-Afrika og i Midtøsten. Det første norske funnet kom fra Rogaland i 2007, der en hann ble funnet i Åsedalen, Sandnes i august (). Det er usikkert om dette bare dreide seg om et streifende individ eller om arten er i ferd med å etablere seg her i landet.
Eran Zahavi

Hapoel Tel Aviv

Zahavi spilte for Hapoel Tel Aviv i sin ungdomstid og ble senere tatt opp på førstelaget i klubben hvor han spilte nesten 100 kamper. I UEFA Champions League 2010–2011 gjorde Zahavi seg bemerket etter han scorte to mål i 3–0-seieren mot den Portugisiske klubben SL Benfica og ytterligere da han scorte mot Olympique lyonnais med et saksespark som av mange ble regnet som årets mål i Mesterligaen.

Palermo

Tiden hans i Palermo startet i 2011, men ble ikke som ønsket. Til tross for en god start i Italia slet han med å få spilletid grunnet konkurranse med andre offensive midtbanespillere i klubben. Eran Zahavi ble deretter langtidsskadet og fikk ytterligere konkurranse om en plass i startoppstillingen. Dette gjorde at han returnerte til Israel for å spille for Maccabi Tel Aviv.

Maccabi Tel Aviv

Den 21. januar 2013 ankom han sin nye klubb hvor han signerte en tre og et halvtårskontrakt. Han scorte i sin debut mot Maccabi Netanya i den israelske cupen. Zahavi har vært en stor forsterkning for den israelske klubben etter sin ankomst og scoret syv mål på sine 16 første kamper. Maccabi Tel Aviv vant den israelske ligaen et halvt år etter Zahavi kom til klubben.
Ferjesambandet Daløy–Haldorsneset

Ferjesambandet Daløy–Haldorsneset forbinder ferjekaiene Haldorsneset på Ytre Sula og Daløy på Rånøyna i Solund. Det krysser Ytre Steinsundet, og er del av Fv31Fylkesvei 31 i Sogn og Fjordane. Strekningen drives av Fjord1.
Ferjesambandet gikk opprinnelig fra Daløy til Nåra på Ytre Sula og åpnet i 1974. Sambandet knyttet sammen Indre og Ytre Solund.
Overfartstiden er 8 minutter, om hverdagen blir den 1,2 km lange strekningen betjent av MF «Nårasund» med 18 avganger daglig i hver retning. 2014 var årsdøgnstrafikken 52 kjøretøy.
Langøy (Stavanger)

Langøy er en øy som ligger i innløpet til Gandsfjorden, rett nordøst for Stavanger sentrum, like øst for Hundvåg. Langøy ligger mellom Åmøyfjorden og Hidlefjorden.
Øy med småkupert område med svabergkyst, knauser, spredte trær og røsslynghei. Øyen er et populært båtutfartsområde. Sammenheng med Lille Langøy-nord. Øyen er bebodd og har gode friluftslivsfasiliteter. Blant annet overbygget grillanlegg, toalett med dusj, renovasjon, gjestebrygge med plass til ti båter, kildesorteringsanlegg og overbygget aktivitetsplass med plass til 30 personer.
Nematopogon schwarziellus

Utseende

En middelsstor (vingespenn 15 – 17 mm), gulaktig møll med lange antenner. Antennene er trådformede og lyse, omtrent dobbelt så lange som forvingen hos hannen og en og en halv gang så lange hos hunnen. Hodet, forkroppen og forvingen er lyst gulbrune hos hannen, lyst okergule hos hunnen, de kan ha antydning til nettmønster. Bakvingen er grå. Larven er hvit, litt rosaaktig, med mørkt gulbrunt hode, en svartbrun nakkeplate på første kroppsledd og litt mørke ryggplater på andre og tredje kroppsledd.

Levevis

Denne arten kan påtreffes i mange ulike habitater, også i fjellet. Hunnene legger egg på ulike urter, men den nyklekte larven firer seg ned på bakken og lever av nedfalne blader. De voksne sommerfuglene flyr i mai – juli.

Utbredelse

Den er utbredt i hele Europa og i Sibir, og skal dessuten være funnet i Afrika. I Norge er den funnet nord til Alta og mangler bare i de indre og østlige delene av Finnmark.
Aleksej Suvorin

Biografi

Suvorin var først lærer i Voronezj, men flyttet snart til Moskva, der han virket som journalist og dessuten skrev folkelige småskrifter. Etter å ha flyttet til St. Petersburg i 1863 medvirket han i avisen Sankt-Peterburgskije vedomosti, der han under pseudonymet A. Bobrovskij publiserte en mengde artikler. De ble utgitt i bokform i 1886 med tittelen Vsiakie («Allehånde»), noe som gav ham fengselsstraff. 
Under pseudonymet Neznakomets skrev han i samme avis artikler med sosialpolitisk innhold, fortrinnsvis rettet mot Mikhail Katkovs og Vladimir Mesjtsjerskijs reaksjonære oppfatninger. 
Etter å ha vært medarbeider i Vestnik Jevropy mellom 1869 og 1872 overtok han i 1876 ledelsen av avisen Novoje vremja, som han fikk stor fremgang med, skjønt han selv bare sjelden skrev i avisen. Her publiserte han blant annet fortellinger av forfatteren Anton Tsjekhov, som han også var en mangeårig venn av. 
Foruten en roman og noen komedier forfattet Suvorin dramaene Tatjana Repina og (sammen med Viktor Burenin) Medea, som fikk gode mottagelser og ble trykt i flere opplag. Han grunnla dessuten et ansett bokforlag.
Agelenatea redii

Utseende

Agelenatea redii er en middelsstor, ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hunnen har en kroppslengde på 5,5-7 millimeter, den mye spinklere hannen er 3,5-4,5 millimeter lang. Forkroppen er bred, med fine, nedliggende hår, brun, hodet noe lysere. Bakkroppen hos hunnen er stor og kuleformet, rødbrun med en lys tegning som kan minne om en firfisle. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.
Agelenatea redii er den eneste norske arten fra denne slekten, så forveksling med andre arter skulle ikke by på et problem. Men flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Arten lever mest på heier der den spinner hjulnett mellom lyng og andre busker. Nettet har et tett nettverk av silke i midten, edderkoppen sitter ikke i midten som mange andre hjulspinnere, men på en plattform av silke i kanten av nettet. Kjønnsmodne inmdivider finnes om våren og sommeren.
Going in Style

Handling

Tre pensjonister planlegger et bankran for å slippe å bekymre seg for fremtiden. Problemet er at de ikke engang vet hvordan de skal håndtere en pistol.
Rahat

Etymologi

På arabisk betyr Rahat «komfort», «ro» eller «fred».

Historie

Rahat ble grunnlagt i 1972 av Israels regjering, som en bosetning for arabiske beduiner som bodde i området uten permanent bosted. Rahat en del av lokalstyret Bnei Shimon frem til 1980, da det ble gjort til et eget lokalstyre (administrert av et privat panel frem til 1989). I 1994 fikk den status som by, og ble med det den første beduinbyen i Israel.

Demografi

Ifølge CBS (pr. 2001) utgjorde arabere hele den etniske sammensetningen i byen, uten noen merkbar jødisk befolkning. Dette gjør byen til den største beduin-bosetningen i Israel.
Ifølge CBS var det 16 300 menn og 16 100 kvinner i byen. 65,2 % av innbyggerne var 19 år eller yngre, 15,8 % mellom 20 og 29, 12,0 % mellom 30 og 44, 4,7 % mellom 45 og 59, 0,9 % mellom 60 og 64 samt 1,4  eldre enn 65 år. Befolkningsveksten var i 2001 på 5,1 %.
Den hemmelige formelen

Handling

Etterforskeren Barney Caine (Scott) etterforsker mordet på en nær venn, og dette leder ham på sporet av en meget verdifull formel som stammer fra de tyske nazistene. Formelen viser seg å være en oppskrift på hvordan det er mulig å fremstille drivstoff på en billig og ressursbesparende måte. Caines liv kommer i fare når oljemagnaten for et større oljeselskap (Brando) setter seg som mål å tilintetgjøre formelen, samt de som vet om dens eksistens.

Om filmen

Filmen ble nominert til en Oscar i kategorien beste Cinematography. Den fikk også den tvilsomme æren av å bli nominert i fire kategorier til Golden Raspberry Awards ved Razzie-seremonien i 1981.
Diego Durán

Diego Durán (ca. 1537–1588) var en dominikansk munk. Han er best kjent for å ha skrevet en av de første vestlige bøkene om aztekernes historie og kultur, Historia de las Indias de la Nueva España e Islas de la Tierra Firme, som ofte blir omtalt som Durán-kodeksen. Boka ble sterkt kritisert i hans samtid for å hjelpe aztekerne med å bevare kulturen sin.